**Să cauţi**

*MarianP*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Să cauţi

Să cauţi unde cerul vorbeşte prin senin

Să cauţi cu privirea topitul râu de soare,

Să cauţi cu sărutul albastrul din divin,

Şi-acolo unde zarea se sprijină de-o floare.

Să cauţi fulgerata scânteie de lumină

Atunci când glezna vremii îţi este apăsată

În mohorâta umbră a nopţii cabotină

Şi să-ţi găseşti menirea în steaua mult visată.

Să te complaci cu fluturi, să-ţi poarte pe aripe

Dorinţa de visare şi taina prin dorinţe,

Să cauţi în Cuvânt şi zbor să se-nfiripe

Din cozerii cu zeii plantând de vis seminţe.

Să cauţi adâncimea în boabe mari de rouă

Să fii şi marinar vâslind prin vânt cu gheaţă,

În fluvii de minuni să stingi potop, de plouă,

Şi fii şi far nădejdii de simţi la tâmple ceaţă.

Să cauţi în pământuri, să-l zgârii de-i uscat

Să scurmi în malu-i tare şi să-i zâmbeşti cu apă,

Să-i fii tu regăsire atunci când eşti blocat

În vreun canon teluric;ridică-te din groapă,

Şi caută rotundul, fii propriul arhitect,

Căci toate au o vatră şi-un vis de ctitorie,

Zideşte iscodind în timpul imperfect

Să laşi un strop din tine cusut pe-o broderie.

Iar de auzi rumoare să cauţi cu tăcere

Destinul să îl cerţi de simţi că-i adulter

Să taci dar să-l întorci, la viaţă;de ţi-o cere,

Vorbeşte-i cu iubirea căci nu-ţi mai e mister.﻿